Diari Oficial de la Generalitat Valenciana


Sumari del DOGV 2959, del 26-03-1997 (1997/866279)

ORDRE de 12 de març de 1997, de la Conselleria de Benestar Social, per la qual es convoquen les subvencions destinades a federacions esportives, clubs esportius i ajuntaments de la Comunitat Valenciana per a l'organització d'esdeveniments esportius especials durant l'any 1997, i s'aproven les bases per les quals se'n regula la concessió.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/03/12/(4)/dof/vci/html**

### Dades del document

Número de DOGV
:   2959

Data del DOGV
:   26-03-1997

Secció del DOGV
:   DISPOSICIONS GENERALS

Número del document
:   1997/866279


Data del document
:   12-03-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 12 de març de 1997, de la Conselleria de Benestar Social, per la qual es convoquen les subvencions destinades a federacions esportives, clubs esportius i ajuntaments de la Comunitat Valenciana per a l'organització d'esdeveniments esportius especials durant l'any 1997, i s'aproven les bases per les quals se'n regula la concessió.  
D'acord amb el que disposa l'article 31.28 de l'Estatut d'Autonomia de la Comunitat Valenciana, l'esport és competència exclusiva de la Generalitat Valenciana. Per tant, i d'acord amb la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, incumbeix a aquesta a través de la Conselleria de Benestar Social l'ordenació, programació i planificació de l'activitat esportiva a la nostra Comunitat, mitjançant el foment i la promoció de l'esport.  
La Generalitat Valenciana pretén fomentar la difusió i pràctica de l'esport a la nostra Comunitat i, fonamentalment, promocionar l'esport a través de l'organització d'esdeveniments esportius que siguen considerats especials per la seua importància i transcendència en l'àmbit nacional i internacional i servisquen, a més a més, com a vehicle de promoció de l'esport i la imatge de la nostra Comunitat Valenciana.  
En virtut d'aquests motius i d'acord amb el que estableix l'article 35 de la Llei 5/1983, de 30 de desembre, de Govern Valencià, la Llei 4/1993 de l'Esport de la Comunitat Valenciana, i el text refós de la Llei de la Hisenda Pública de la Generalitat Valenciana aprovat per Decret Legislatiu de 26 de juny de 1991 del Consell de la Generalitat Valenciana,  
ORDENE  
Primer  
Convocar les ajudes destinades a federacions esportives, clubs esportius i ajuntaments de la Comunitat Valenciana, per a l'organització d'esdeveniments esportius especials, per un import global màxim de trenta milions de pessetes, (70.778.193 PTA) a càrrec de la línia 4,07 del capítol IV de la secció 09, servei 09 i programa 457-10, dels Pressupostos de la Generalitat Valenciana per a 1997.  
Segon  
Aprovar les bases per les quals es regula la convocatòria de subvencions a les federacions esportives, clubs esportius i ajuntaments de la Comunitat Valenciana, per a l'organització d'esdeveniments esportius especials, bases que figuren com a annex I d'aquesta ordre.  
DISPOSICIONS FINALS  
Primera  
Per a l'adequat desenvolupament i execució del que disposa aquesta ordre, es delega en el director general de l'Esport la facultat per a dictar les resolucions de concessió i denegació de les sol·licituds presentades i les que siguen necessàries per a l'aplicació d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar recurs contenciós administratiu en el termini de dos mesos, comptadors des del dia següent al de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana. La interposició de l'esmentat recurs requerirà la comunicació prèvia a la Conselleria de Benestar Social.  
Tot això de conformitat amb el que preveuen els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 de març de 1997  
La consellera de Benestar Social,  
MARCELA MIRÓ PÉREZ  
Annex I  
Bases per les quals es regula la convocatòria de subvencions destinades a federacions esportives, clubs esportius i ajuntaments de la Comunitat Valenciana per a l'organització d'esdeveniments esportius especials durant l'any 1997.  
Primera. Beneficiaris  
Podran sol·licitar aquestes subvencions les federacions esportives i els clubs esportius inscrits en el Registre d'Entitats Esportives de la Comunitat Valenciana, i els ajuntaments i els organismes autònoms municipals amb competències en matèria d'esport de la Comunitat Valenciana.  
Segona. Objecte i aplicació de les subvencions  
2.1. Les subvencions objecte d'aquesta convocatòria tindran com a finalitat donar suport a l'organització i realització d'esdeveniments esportius especials a la Comunitat Valenciana, entenent com a tals :  
"Tot esdeveniment o espectacle esportiu els objectius principals del qual siguen desenvolupar una competició esportiva oficial d'àmbit estatal o internacional que, tenint la seua celebració una transcendència especial a la nostra Comunitat, mostre la presència i promoció de l'esport de la Comunitat Valenciana".  
2.2. Als efectes previstos en aquesta ordre, la qualificació de l'esdeveniment esportiu com a especial, correspondrà a la Comissió Avaluadora, constituïda per a l'estudi i valoració de les sol·licituds presentades, d'acord amb els criteris establerts en la base 4.2 d'aquesta ordre.  
2.3. La quantia de la subvenció no podrà ser superior al 30% del pressupost econòmic d'ingressos i despeses de l'esdeveniment, i caldrà organitzar-lo en col·laboració amb la federació esportiva autonòmica corresponent.  
Tercera. Sol·licituds i documentació  
3.1. Les sol·licituds es realitzaran mitjançant una instància dirigida al director general de l'Esport de la Conselleria de Benestar Social, segons el model que figura com a Annex II d'aquesta ordre.  
3.2. La instància s'acompanyarà de la informació i documentació següent:  
a) Informe-memòria de l'esdeveniment, en què se n'incloga la descripció: nom, tipus i rang de la competició, participants, organigrama, comitès, àrees de treball celebració i calendari, patrocinadors, instal·lacions, etc.  
b) Pressupost d'ingressos i despeses, en què figurarà la relació de totes les ajudes i subvencions sol·licitades i/o concedides per qualsevol administració o ens públic o privat.  
c) Material de difusió de l'esdeveniment: cartells, tríptics, etc..  
d) Informe de la federació autonòmica corresponent, en què s'expresse clarament:  
- Que es tracta d'una competició oficial de caràcter nacional o internacional, i reconeguda per les federacions esportives corresponents.  
- Que en la realització de l'esdeveniment participa, col·labora o organitza la federació.  
- Proposta favorable de subvenció, degudament ponderada en funció del pressupost de l'esdeveniment, el nivell tècnic i la importància de la competició.  
e) Pressupost global de l'ajuntament, organisme autònom municipal o club esportiu per a l'exercici anual 1997 destinat a activitats esportives, en què es detallen els ingressos previstos i les despeses per funció, personal, material, activitat, etc.  
f) Full de dades bancàries  
3.2.1. Els ajuntaments i els organismes autònoms hauran, a més a més, de presentar la documentació següent:  
\* Certificat d'acord de l'òrgan corresponent, en què s'incloguen els extrems següents:  
- Facultar l'alcalde-president del municipi o l'òrgan que tinga la representació de l'organisme autònom municipal, per a sol·licitar la quantitat que es desitja que siga subvencionada, i per a subscriure tots els documents que pogueren derivar-se'n de l'execució.  
- Compromís de l'entitat local del finançament i posterior pagament de la part de l'import no subvencionada.  
3.3. A més de la informació i documentació assenyalada en el punt 3.2, la Direcció General de l'Esport podrà demanar-ne qualsevol altra que considere necessària per al millor coneixement i comprensió dels programes subvencionables.  
3.4. Les sol·licituds es presentaran al Registre General de la Direcció General de l'Esport de la Conselleria de Benestar Social, situat a l'av. de Campanar, 32, de València, o a les direccions territorials de Benestar Social, d'Alacant, Castelló o València, o en qualsevol dels llocs a què es refereix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.5. El termini de presentació d'instàncies serà de trenta dies naturals, comptats a partir de l'endemà de la publicació de l'ordre anual de convocatòria en el DOGV. En cas que el termini finalitze en dia inhàbil, en dissabte, en 24 o 31 de desembre o en qualsevol altre que reglamentàriament es declare com a tal, s'entendrà prorrogat fins el primer dia hàbil següent.  
3.6. L'admissió a tràmit d'una sol·licitud de subvencions o ajudes no en generarà cap compromís de concessió.  
3.7. La sol·licitud es considerarà desestimada si no se'n produeix la resolució en el termini de tres mesos des de la finalització del termini de presentació d'instàncies.  
Quarta. Valoració de les sol·licituds i resolució del procediment  
4.1. Per a l'estudi i la valoració de les sol·licituds presentades es constituirà una Comissió Avaluadora formada per cinc membres, designats pel director general de l'Esport.  
4.2. La valoració de les sol·licituds s'efectuarà atenent els criteris següents:  
a) Qualificació de la competició per l'ordre següent:  
- Nivell-A: Campionat del Món  
- Nivell-B: Campionat d'Europa  
- Nivell-C: Campionat d'Espanya  
- Nivell-D: Uns altres campionats d'àmbit internacional  
- Nivell-E: Uns altres campionats d'àmbit nacional  
b) Caràcter de l'esdeveniment: anual o extraordinari  
c) Viabilitat econòmica: equilibri i ordenació del pressupost d'ingressos i despeses, aportació de patrocinadors, etc.  
d) Influència internacional de l'esport: classificació de la modalitat esportiva, en funció de la seua afiliació internacional o el seu reconeixement pel Comitè Olímpic Internacional, d'acord amb el que preveu la base primera de l'Ordre de 4 de maig del 1995, de la Conselleria de Cultura (DOGV 2.505).  
e) Implantació i incidència de l'esport de la modalitat esportiva en el conjunt de la Comunitat Valenciana, segons la classificació obtinguda pel nombre de llicències i entitats esportives de la federació autonòmica corresponent  
f) Nombre d'esportistes i clubs esportius de la Comunitat Valenciana participants en l'esdeveniment.  
4.3. Una vegada formalitzats les actes d'instrucció corresponents, la Comissió Avaluadora elevarà la proposta de resolució de concessió o desestimació al director general de l'Esport, qui resoldrà per delegació de la consellera de Benestar Social.  
4.4. La Direcció General de l'Esport notificarà als interessats la resolució de concessió o desestimació de les sol·licituds presentades.  
Cinquena. Obligacions dels beneficiaris  
5.1. Mantenir-se en la situació que en legitima la concessió.  
5.2. Acreditar el compliment dels requisits i les condicions que determinen la concessió o el gaudi de l'ajuda.  
5.3. La submissió a les actuacions de control financer que corresponen a la Intervenció General en relació amb les subvencions i ajudes concedides.  
5.4. Comunicar a la Conselleria de Benestar Social l'obtenció de subvencions o ajudes per a la mateixa finalitat procedents de qualsevol altra administració o ens públic o privat.  
5.5. Fer constar expressament en tota informació o documentació pròpia de l'esdeveniment esportiu la col·laboració de la Generalitat Valenciana, Conselleria de Benestar Social, quan l'esdeveniment es realitze amb posterioritat a la notificació de la resolució de concessió de la subvenció.  
5.6. La realització dels programes per als quals és concedida la subvenció, serà d'exclusiva responsabilitat de l'entitat. Així mateix, aniran a càrrec seu els mitjans humans i materials que es necessiten per al seu compliment, fins i tot el de les obligacions fiscals i de la Seguretat Social que se'n deriven.  
5.7. Les entitats beneficiàries queden obligades a notificar a la Direcció General de l'Esport qualsevol proposta de canvi o modificació dels pressupostos presentats, en el moment que es produïsca.  
Sisena. Modificació de la resolució de concessió  
6.1. L'import de la subvenció concedida en cap cas podrà ser de tal quantia que, aïlladament o en concurrència amb subvencions o ajudes d'unes altres administracions públiques o d'uns altres ens públics o privats, supere el cost de l'activitat a desenvolupar pel beneficiari.  
6.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per unes altres administracions o uns altres ens públics o privats, podrà donar lloc a la modificació de la resolució de la concessió.  
Setena. Modificació de la resolució de concessió  
7.1. El lliurament de les subvencions es produirà:  
a) D'una sola vegada, a la finalització de l'esdeveniment esportiu, després d'haver justificat el total de la subvenció concedida, o en parts, després d'haver justificat com a mínim el 25% del total de la subvenció.  
b) O aplicant el règim previst en la Llei d'Hisenda Pública de la Generalitat Valenciana (art. 47 bis):  
- Un 40% de l'import de forma immediata una vegada concedida la subvenció.  
- Un 20% després de l'aportació i comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció, i  
- La resta, una vegada es justifique el compliment del que ha sigut convingut.  
7.2. Per a la concessió immediata d'un avançament del 40%, les garanties a aportar pels beneficiaris es constituiran per la totalitat de l'avançament, en alguna de les formes següents: en metàl·lic, en valors públics o mitjançant aval bancari prestat en forma i condicions reglamentàries.  
Quan les garanties es constituïsquen en metàl·lic o en valors públics, se n'efectuarà el depòsit a les tresoreries territorials de la Conselleria d'Economia i Hisenda i Administració Pública.  
7.3. En el cas d'ens locals, caldrà atenir-se al que disposa la normativa específica.  
7.4. El termini de presentació de les justificacions requerides conclourà el 15 de novembre de l'any en curs, excepte per als esdeveniments que se celebren al novembre o desembre, en el cas dels quals finalitzarà el 31 de desembre.  
Vuitena. Justificació de la subvenció  
8.1. Abans de cobrar el primer o únic pagament de la subvenció, les federacions i clubs esportius hauran d'acreditar que es troben al corrent de les seues obligacions tributàries i amb la Seguretat Social, mitjançant certificació referida al moment de finalització del termini de presentació de sol·licituds, en la forma establerta en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21-06-96).  
8.2. Per a la percepció de la subvenció, les entitats beneficiàries hauran de presentar una certificació que arreplegue el resum de les despeses i el compte justificatiu corresponent a la subvenció concedida, en el qual es detallarà:  
L'import de la despesa contreta per l'esdeveniment, amb separació de l'aportació del promotor o una altra entitat que la subvencione i de la subvenció que aporta la Conselleria de Benestar Social.  
Els perceptors, amb especificació del concepte i import pertinent a cada creditor.  
8.3. La justificació ha de fer-se pel total del pressupost presentat. En el cas que la despesa haja sigut distinta, se n'haurà de raonar la reducció o ampliació.  
8.4. Els comptes justificatius vindran acompanyats dels documents que protegisquen les despeses efectuades, en original i còpia. Una vegada comprovats els documents, els originals es tornaran a les entitats perquè els custodien.  
8.5. Els justificants integrants de cada compte justificatiu hauran de complir els requisits formals legalment establerts.  
8.6. Els justificants hauran de ser presentats relacionats i numerats correlativament, partint del núm. 1 en cada compte. Els justificants que continguen més d'un document hauran d'anar numerats, també correlativament, partint del núm. 1 (per exemple, justificant núm. 7, document 7/1, 7/2, ...)  
8.7. Queden excloses de la possibilitat de justificar-les amb fons procedents de la subvenció de la Direcció General de l'Esport, les despeses ocasionades per:  
·Adquisició d'immobilitzat.  
·Adquisició de béns destinats a la venda.  
·Tributs (excepte l'IVA).  
·Aportacions a sistemes complementaris de pensions.  
·Multes i recàrrecs per pròrroga o constrenyiment imposat per qualsevol administració pública.  
·Els bitllets emesos i no utilitzats.  
·Despeses extres d'hotel.  
·Indemnitzacions per raó de servei que superen les quanties màximes establertes per la Generalitat Valenciana per al seu personal. En cas contrari, es podran justificar mitjançant les factures de restauració, hostalatge i locomoció.  
·Despeses sumptuàries.  
8.8. Ens locals beneficiaris d'una subvenció, hauran de presentar únicament el certificat de despeses i ingressos a què es refereix la base 8.2   
Novena. Memòria esportiva  
Després de justificar la totalitat de la subvenció de la Conselleria de Benestar Social, es presentarà la memòria esportiva i econòmica de l'esdeveniment, en el termini màxim d'un mes des que va finalitzar.   
Deu. Reintegrament de les subvencions  
Procedirà el reintegrament de les quantitats percebudes i l'exigència de l'interès de demora des del moment del pagament de la subvenció en els següents casos:  
a) Incompliment de l'obligació de justificació.  
b) Obtenir la subvenció sense reunir les condicions requerides per a això.  
c) Incompliment de la finalitat per a la qual va ser concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
e) Igualment, en el supòsit de la Base 6.1, quan la subvenció principal siga de la Generalitat Valenciana, procedirà el reintegrament de l'excés obtingut sobre el cost de l'activitat desenvolupada.  
Onze  
En tot el que no es preveu en aquesta ordre, els beneficiaris se sotmetran al que estableix la Llei d'Hisenda Pública de la Generalitat Valenciana i la Llei de Pressupostos de la Generalitat Valenciana per a l'exercici de què es tracte.


Còpia Permalink ELI